**Referat af møde nr. 4 2022 i 9. juni i Natur- og miljøskolen – Åshøjvej 35. Køge kl. 19- 21.30**

Mødet fandt sted på Natur- og Miljøskolen i Åshøj. Tak for lån! De fremmødte var BM, RiS, CRR, HP, AV, DK, SP, KJ og IJ (referent). Kurt havde meget venligt kørt SP og IJ til stedet – tak. BM og RiS havde sørget for diverse forfriskninger og lagt DN materiale op til uddeling. Alle blev godt bænket på de lidt faretruende stole.

1. **Godkendelse af referat af sidste møde.**

Godkendt. Opfølgning: **Ad pkt 8:** Mødet med Mansour afholdtes ikke. **Ad pkt 11**: RiS refererede fra mødet, der var vellykket. Specielt fokuserede RiS på de såkaldte ’interesseområder’, der omfatter større arealer omkring boringer (på Skovbo Golfbane områdegrænse op til 700 m fra boringen), inden for hvilke ingen pesticidanvendelse må finde sted. Der bliver ikke tale om frivillighed, og lodsejere godskrives evt tab ifm oprettelsen. **Ad pkt 14e**: BM var lidt skuffet over mødet på Christiansborg, hvor politikerne virkede svage og ikke godt forberedte. BM omtalte en workshop om biodiversitet i byer.

1. **Hasselmus Svenstrups skov – næste skridt- Alle – 20 min**
   1. **Bygning af redekasser - HP**
   2. **Økonomi – søgning af midler - BM**
   3. **Plan for projektet – status**

Produktionsskolen skal have 10937 kr for 35 kasser! Lidt rystede foreslog CRR at vi lavede 100 kasser til en lavere pris; dette støttede bestyrelsen. Flere ideer kom på bordet. BM og CRR ansøger Velux-fonden og ’Tine Skaftes fond’ om støtte til bygning af kasser, deres opsætning, hver forsynet med GPS-koordinater, et mindre antal vildtkameraer med loggere, hasselmuselokning ved påsmøring af museguf på udvalgte kasser samt flytning/nyplantning af brombær mm. CRR nævnte, at hindbær, alm gedeblad og ’grandupper’ (nye skud) er populære. I hele forløbet sikres tæt kontakt til vore eksperter: Byrnak og Baagøe. Det skovdriftrelevante står skovfoged Claus Løvendahl for.

1. **Status på Naturstrategi** 
   1. **Brev til forvaltning + NR - (møde aftalt d. 28 april på Rådhuset) – BM 5 min**

BM havde holdt møde med Niels Rolskov, Pia Nielsen og Carsten Christiansen. BM savnede en lovet reaktion på hendes tidligere udarbejdede analyse af status på natur- og miljøområdet. Til gengæld var udkommet en avisartikel, som tegner et rosenrødt billede af tingenes tilstand. BM ønskede input til vor videre fremfærd. Bestyrelsen bakkede op om BM’s eget forslag: At fokusere på få, velvalgte konkrete områder og følge dem helt til dørs. Referenten foreslog Valore Mose: Plejeplan, adgang og drift.

1. **Natura 2000 – 2022-2027 for Ølsemagle revle (147) og Køge å (148) – Høringssvar?? -IJ**

MST (Miljøstyrelsen) havde reageret på det indsendte svar. Enighed om større indsats overfor invasive arter i 147, mens der mht 148 ingen forståelse var for det fagligt elementære synspunkt, at Køge Å interagerer med de omkringliggende lavbundsjorde. Synspunktet at sikre fravær af intensiv landbrugsdrift i et bælte af lavbundsjorde langs åen tilbagevises med et goddag mand økseskaft argument om, at der ikke er registreret habitatarter på lavbundsjordene. Ideen var jo primært at sikre gunstige livsbetingelser for udpegningsgrundlaget: Pigsmerling, som jo lever i Køge å, men hvis status i øvrigt ikke er undersøgt.

1. **Status på sagen om skiltning i Gl. Kjøge gårds skove – BM 5 min (Steffen, Søren From)**

BM kunne berette: Intet nyt. HP havde en god idé til at presse på.

1. **Savværksgrunden, shelter opsætning. BM- 5 min**

Shelteren er opsat, men noget skjult. Der etableres dog ikke sti til skoven, så der kunne være hentet brænde i en urørt (!) skov. Toilet forefindes. HP mente, at Lellinge borgerne nok var rystede over tiltaget; men efter 2 års prøvetid evalueres situationen, og så må vi se.

1. **Hop i Havet – event d. 26. juni – status RiS/BM**

BM fremviste og uddelte en meget fornem plakat, der annoncerer eventet. Meget fornemt, at både Maria (Reumert Gjerding) og Marie (Stærke) kommer! Stor ros til BM og RiS for at skabe de mange kontakter, som bakker op. Musikskolen bidrager måske (SP). Annonceringen i dagspressen betales af DN’s sekretariat. Alle undrede sig over Valkyriens afbud. Til gengæld vil der blive givet gratis softice fra Strandkiosken!

1. **Åbent hus på Køge fællesjord – Dan deltager**

DK deltager, og vil kontakte Marianne Mark. RiS foreslog, at DK medbragte en folder eller lignende, som kunne deles ud til interesserede.

1. **Henvendelse fra DOF – tårnfalkeprojekt**

Bjarne Bo (DOF) er ikke kommet videre. HP og AV vil kontakte Bjarne – med baggrund i HP’s store erfaring med opsætning af tårnfalkekasser (har medvirket til opsætning af mindst 100 af slagsen). Pharmatech betaler for kasserne! Tak.

1. **Spildevandsbehandling ved STC centret. Udvidelse x 2. (Bl.a. overskridelse af Åbeskyttelseslinje) Anja Eberhardt**

DN-Køge ved BM er inviteret med til forberedelsen af dette projekt. Bestyrelsen syntes, at dette var et fint initiativ fra Køge kommune ved Anja Eberhardt. Hellere pro- end postaktiv.

1. **Strømkabel gennem Natura 2000 område – Tryggevælde å**

Kabel fra Bornholm skal i land, men hverken Stevns eller Køge kommune er særlig engageret i projektet. Sagen er ikke afsluttet, måske venter en statslig afgørelse i form af et landsplantillæg?

1. **Naturrådsmøde 29.6 – forslag til emner, der skal tages op?**

BM ytrede sin fortsatte utilfredshed med møderne. Endnu ingen dagsorden fremsendt. Bestyrelsen deler frustrationen, jf. pkt 3 i dette referat. Brainstorm gav følgende resultat: 1) Køge K som vild kommune, hvad kan fremme dette? 2) Valore Mose (se pkt 3) 3) Vandhulsprojekter skal bibeholdes (HP), 4) CRR slog til lyd for at bidrage til det arbejde Køge kommune skal lave ifm opfølgning på Natura2000 høringerne. BM prioriterer suverænt blandt disse punkter og evt andre.

1. **Frilufts strategi – ansøgning om udviklingsmidle**r

Jonas Whitehorn ønsker en friluftstrategi. BM er inviteret med i arbejdet med fokus på DN’s interesse i at øge borgernes oplevelsesmuligheder i naturen, uden at skade den.

1. **Evt.**

Nye møder: **17 juli (sommertamtam), kl 12 ved Roklubben. SP laver mad!!**

**24 august kl 19:30 i det grønne hus eller hos CRR**

**21 september kl 19:30 i det grønne hus**

**2 november, Årsmøde. Kl 19 i Kulturhuset, Strandvejen 40.**

SP: Naturens dag. Input efterlyses; mail direkte til SP.

SP: Gangbro indvielse i Ejby Mose. Herligt med denne nye adgangsmulighed.

SP og IJ: Samarbejde om Kirkebjergvej og Ejby området. Formanden for grundejerforening i Ejby er inddraget, og vi registrerer botanik, fotograferer og noterer, så det er en lyst. Herligt!

Referent: ***Ib Johnsen (IJ), 11 juni 2022***

Ad. 2 Hasselmusprojekt

Helene Flügge fra Naturskolen i Borup har tilbudt hjælp til redekassebygning og efterfølgende opsætning. HP talt med Produktionsskolen om pris på 50 redekasser.

Der er to puljer vi kan søge – både Grønt guld (Mads Peter Aagaard Madsen) og en anden kasse, som administreres af Tine Skafte Nielsen – hvor vi ikke behøver at være over 65 år for at få adgang til midlerne.

Eilif Byrnak (DN Sorø, primus motor i Sorøs Hasselmusprojekt), Hans Baagøe (flagermus ekspert), Claus Løvendahl (Skovfoged Svenstrup) og BM, RiS.

Ad 3) Naturstrategi

Forvaltningen sender svar til DN Køge inden sommerferien. Herefter går vi i pressen. (inden budgetforhandlingerne). Efter artikel i Dagbladet, hvor det beskrives at alle er tilfredse er DNs status rapport sendt til de relevante politikere. BH mediator for kommende strategiarbejde – workshop.

Ad 6) Borger henvendelse på Podio vedr. shelters på Savværksgrunden.

Utilfredshed med opsætning af shelters i området hvor der er ”urørt skov”. Dialog med Berit Jacobsen, Vej, park og Byrum (Se vedh. mailkorrespondance og kort.

Ad 7) HIH 26. juni

* Maria RG og Marie Stærke har sagt ja til at holde tale. Derudover kommer Allan Scheller fra foreningen Køge bugt Stenrev. Han har selvfølgelig plancher mv. med men vil også gerne slå på tromme for havets tilstand i Køge bugt.
* Thomas Neumann kommer med krible-krable aktiviteter til børn og barnlige sjæle.
* Den lokale bydelsforening støtter op om eventet og sørger for ordentligt lydanlæg og evt. mere hvis vi finder ud af noget der passer til dem.
* Kajak – og roklubben er ligeledes med på vognen.
* Richardt arbejder på at få de restauranter, der ligger ned til Køge havn med på at give 20% rabat til deltageren mod at fremvise en lille slip, som de får efter deltagelse i badeturen. Indtil nu har tre restauranter givet positiv tilbagemelding.
  + Jesper Braunstein givet tilsagn om 20% på en af hans restauranter – Bossa Nova.
  + Limone
  + Tacos Locos
* Ishuset på Strandvejen har dumpet prisen til børn der har deltaget. De får en softice gratis 😊
* Musikskolen kontaktes il forsøget at få et musikarrangement på benene
* Politikerne vil stille op i flotte badedragter eller en eller anden flot mundering. Indtil nu positiv tilmelding fra Mette Wigand Bode Brønager (V), Niels Rolskov (Ø), Søren Johansen, Mette Jorsø (B), Kirsten Larsen + to andre konservative. Jonas Whitehorn (A). Jeg forsøger at lægge lidt pres på de øvrige 😊
* Den lokale vinterbadeklub (Valkyrien) **ønsker IKKE at deltage**. Da det er en politisk manifestation og de har stor tiltro til at politikerne klarer ærterne uden badeklubbens deltagelse! ☹
* Jeg har aftalt med presseafdelingen i DN at de hjælper med annoncering, plakater mv.

Men…… alt dette skal vi på en eller anden måde have promoveret bedst muligt i lokalpressen, de elektroniske medier og gerne TV lorry. Vi vil meget gerne have lavet nogle plakater til opsætning rundt om i kommunen. Og alt dette har vi slet ingen erfaring i…! Derfor håber jeg at I kan bistå os i at få maximalt ud af den store opbakning vi indtil nu har fået.

 Ad 13) Friluftstrategi

Køge står over for udarbejdelse af en ny natur- og friluftsstrategi. For at sikre et ambisiøst input fra de lokale friluftsforeninger udarbejdes analyser og afholdes temaarrangementer med fokus på friluftsfaciliteter, udvikling af marint friluftsliv i Køge bugt og fremme af børn og unges adgang til naturen. DN Køges ønskes med i styregruppen.